धुब्रिः बृहेसप्तिबार खालाराव जौसे ओंखाम संग्राफोर आरो खामानि हेफाजाब होग्राफोर गथायसे जानानै फरायसालिनि मिडडे मिल संनायनि सायाव फोरसाव बेनारजों धुबुरि जिल्लानि दालाय आफाद दुलाराय आसाम मिडडे मिल मावगिरिफोरा चिटु ( CITU ) नि गेजेरजों हादोरसाया मिडडे मिल संनाय खुरनायखौ एन.जि.अ ( NGO ) नो गथायना होनो थांनायखौ होबथानयनि हेंथायै धुबुरि जिल्लानि सिंआव थानाय रुपसि जायगायाव सोमावसारदों ।इउनिवन दैदेनगिरिफोरा बेखौनो सोंखारिदों जायनि थाखाय मिडडे मिल खामानि मावग्राफोरनो संग्रा आरो हेफाजाब होग्रानो  1,000  रांल होयो आरो बेबो बोसोराव  11  दानसिमनिल मोनो ।हादोरसायाव खमैबो  1.75  लाख सुबुंफोरा मिडडे मिल संनायजों लोगोसे हेफाजाब होग्रा फोरा सोरखारनि फरायसालिफोराव खामाननि मावसुमगासिनो दं,नाथाय इउनिवना बेखौसो दाबि दैखाङो जायनि थाखाय बिसोरनि गोलाव सम मावबोबाय थानायबादियै  18,000  रां बिसोर मोननांगौ ।